[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Poliitteater juhib ta\u0308helepanu Eesti murekohtadele"}, {"text_idx": "#000006", "text": "Hetk etendusest \"U\u0308htne Eesti\". Autor/allikas: Postimees/Scanpix"}, {"text_idx": "#000007", "text": "Eelmisel kuul Tartu u\u0308likoolis doktorito\u0308o\u0308 kaitsnud Madli Pesti so\u0303nul on poliitiline teater aidanud kaasa Eesti u\u0308hiskonnas olevate probleemide teadvustamisele ning tekitanud pigem positiivset pinget."}, {"text_idx": "#000008", "text": "Poliitiline teater ta\u0308hendab u\u0308ldistatult, et tegemist on u\u0308hiskonnaga suhestuva teatriga. Teatriga, mis u\u0308tleb midagi nu\u0308u\u0308disaja maailma kohta."}, {"text_idx": "#000009", "text": "Kui Pesti o\u0303ppis 2005.\u20132006. aastal Berliinis, ka\u0308is ta va\u0308ga palju teatris ning ma\u0308rkas erinevust Eesti ja seal na\u0308htu vahel. \"Peamine erinevus oli, et sealne teater ko\u0303neles midagi va\u0308ga olulist selle u\u0308hiskonna kohta, ja teravalt. Tol ajal oli Eestis seesugune u\u0308hiskonnaga suhestuv ja u\u0308hiskonnakriitiline teater veel va\u0308hetuntud ja -kasutatud,\" so\u0303nas ta."}, {"text_idx": "#000010", "text": "Kui ta hakkas 2005. aastal poliitilist teatrit uurima, siis ei kasutatud Eestis veel kuigi palju ru\u0308hmaloome strateegiat. \"Eestis on alati olnud u\u0308ks selge na\u0308ide, Von Krahli teater ja nemad on tegutsenud juba 1990. aastate algusest. Vo\u0303ib o\u0308elda, et nemad kasutavad ru\u0308hmaloome meetodit u\u0308sna la\u0308bivalt ja mitmel viisil.\""}, {"text_idx": "#000011", "text": "Nu\u0308u\u0308d aastate mo\u0308o\u0308dudes on na\u0308ha, kuidas see suundumus ka Eestis aina su\u0308veneb. \"Ru\u0308hmategemised imbuvad ka suurtesse teatritesse, sellega ei tegele ainult va\u0308ikesed erateatrid vo\u0303i mo\u0303ttekaaslaste trupid.\""}, {"text_idx": "#000012", "text": "Ru\u0308hmaloome meetod ta\u0308hendab, et lavastuse tegemise aluseks ei ole na\u0308idend. \"Tavaliselt tuleb kokku mo\u0303ttekaaslaste ru\u0308hm, kellel on mingisugune idee vo\u0303i probleem, mida nad soovivad arutada. Nii nad hakkavadki seda koos lahendama ja tulemuseks on lavastus.\""}, {"text_idx": "#000013", "text": "Ru\u0308hmaloome puhul ei ole lavastuse loomisel hierarhilist u\u0308lesehitust ning lavastaja ei ole ko\u0303ikidest ko\u0303rgem, vaid ta on trupi u\u0308ks liige. \"See annab vo\u0303imaluse ko\u0303ikidel ha\u0308a\u0308ltel ko\u0303lada ning olemas ei ole ainult u\u0308ks ja ainus to\u0303de, vaid ideede paljusus,\" kirjeldas Pesti."}, {"text_idx": "#000014", "text": "Ka Vanemuise teatris on tekkinud seesuguseid kooslusi, kes on tulnud kokku ilma eelneva na\u0308idendita ja midagi koos loonud. \"Na\u0308iteks Mehis Pihla lavastus \"Ilus on noorelt\", mis on noorte na\u0308itlejate u\u0308histo\u0308o\u0308. Lavastaja tuli mo\u0303tetega, aga ko\u0303ik na\u0308itlejad andsid oma panuse. See on hea na\u0308ide, kuidas suure struktuuri sees on vo\u0303imalik teha midagi ta\u0308iesti katselist.\""}, {"text_idx": "#000015", "text": "Mainides poliitilist teatrit, tuleb ilmselt paljudele meelde NO99 teatri 2010. aasta lavastus \"U\u0308htne Eesti\", kus kasutati mitmeid poliitilise teatri vo\u0303tteid. \"Loomulikult tekitas see tol ajal pingeid, ajas kogu poliitmaastiku a\u0308revile ning sellel olid oma tulemused. Ma ei taha o\u0308elda, et poliitiline teater peab lahendama u\u0308hiskondlikke probleeme, kuid kunsti u\u0308lesanne on juhtida ta\u0308helepanu ja esitada ku\u0308simusi. Panna inimesed mo\u0303tlema,\u201d u\u0308tles Pesti. Just seda \"U\u0308htne Eesti\" ka saavutas."}, {"text_idx": "#000016", "text": "Poliitilise teatri u\u0308ks strateegia on ka rakendusteater. Rakendusteatri praktika ho\u0303lmab tavaliselt va\u0308iksemaid ru\u0308hmi ning ei jo\u0303ua alati massideni. \u201d\"U\u0308htne Eesti\" on selles mo\u0303ttes kolossaalne na\u0308ide, aga sealsamas ka va\u0308ga erandlik. See jo\u0303udis va\u0308ga paljude inimesteni, aga oli ka pikk protsess.\""}, {"text_idx": "#000017", "text": "Pesti to\u0303i va\u0308lja huvitava ko\u0303rvutuse, kuidas 2000. aastal lo\u0303i u\u0308ks Saksamaal tegutsev trupp midagi \"U\u0308htse Eestiga\" sarnast. \"Saksamaal loodi pa\u0308ris partei ning lavastaja sai tutvustada nii kunstilisi kui ka u\u0308hiskondlikke ideid.\" Ka \"U\u0308htse Eesti\" puhul oli o\u0303hus pinge, kas erakond luuakse vo\u0303i mitte."}, {"text_idx": "#000018", "text": "Pesti so\u0303nul kasutati \"U\u0308htse Eesti\" lavastuses selgelt dokumentaalseid strateegiaid, sest paljuski tugineti to\u0303siasjadele, intervjueeriti inimesi, kasutati dokumente, kuid sealsamas segunes see va\u0308ljamo\u0303eldisega. Lavastuses kasutati ka ru\u0308hmaloomet, sest lavastuse lo\u0303id paljud inimesed u\u0308heskoos. \"Teatud mo\u0303ttes oli seal ka taasetendamise vo\u0303tteid, kuna partei kongress taasetendati. Muidugi loodi see va\u0308ljamo\u0303eldud ainestikust, aga paljuski oli kasutatud materjali, mis po\u0303hineb pa\u0308riselul.\""}, {"text_idx": "#000019", "text": "Nii NO99 kui ka Von Krahli teater etendasid 2006. aastal nafta lo\u0303ppemist ka\u0308sitlevad lavastused. \"Nende mo\u0303te oli na\u0308idata, et inimene ei muuda kohe oma ka\u0308itumist, vaid et inimesed peaksid u\u0308ldse hakkama nendele teemadele mo\u0303tlema ja siis vo\u0303ib mo\u0303tlemisest kasvada va\u0308lja ka tegutsemine.\" Pesti arvates ongi oluline, et kunst tekitaks pinget: \"Nagu pillikeel, mis on va\u0308ga pingul, ja sel juhul on see keel ka teravam ja ta\u0308psem.\""}, {"text_idx": "#000020", "text": "Pesti ja\u0308reldab oma to\u0308o\u0308s, et Eesti poliitiline teater ei erine va\u0308lismaal olevast kuidagi. \"Eesti kuulub ta\u0308ieo\u0303iguslikult n-o\u0308 La\u0308a\u0308ne-Euroopa kultuuri hulka. Mingisugused suundumused on va\u0308lismaal muidugi kiiremad. Ko\u0303ik minu uurimuses ka\u0308sitletud vo\u0303tted, ru\u0308hmaloome, dokumentaalsus ja eriti rakendusteater, olid seal juba varem tugevamalt esil, kui siin.\""}, {"text_idx": "#000021", "text": "Doktorito\u0308o\u0308s vaadeldi peale ru\u0308hmaloomestrateegia veel dokumentaalteatri ja rakendusteatri strateegiaid. \"Strateegiaid on veel, kuid mind huvitasid rohkem laiemad teemad ning seeto\u0303ttu ei keskendunud ma va\u0308ga ka isikulugudele.\""}, {"text_idx": "#000022", "text": "Rakendusteatri mo\u0303istetega on Eestis tegutsetud viimased 10\u201315 aastat. \"See ta\u0308hendab, et tegeletud on teatriga, mille eesma\u0308rk on pakkuda peale kunstielamuse veel midagi muud.\" Rakendusteatri alla kuuluvad ka foorumteater ja kogukonnateater."}, {"text_idx": "#000023", "text": "\"Eestis on u\u0308snagi levinud sotsiaalsed ja pedagoogilised teemad. Na\u0308iteks ra\u0308a\u0308gitakse koolis kooliva\u0308givallast, luuakse lavastus ja seda sageli koos koolio\u0303pilastega, kes panustavad oma mo\u0303tetega.\" Seeja\u0308rel luuaksegi teos, mis kantakse ette, ning seela\u0308bi esitatakse kunstiliste vahenditega mingisugust probleemi."}, {"text_idx": "#000024", "text": "Madli Pesti ka\u0308sitles oma to\u0308o\u0308s ka Moskvas tegutsevat teatridokumentaali, kes on sealse vo\u0303imu vastane. \"Nad tegutsevad Moskvas va\u0308ikeses keldris, sest vo\u0303imud ajasid nad oma ruumidest va\u0308lja. On arvatud, et kuna sinna keldrisse mahub ko\u0303ige enam 50 inimest, siis nad on lihtsalt nii va\u0308ikesed ja neil lastakse rahus tegutseda.\" Pesti so\u0303nul on see silmakirjalik, sest teater saab ka\u0308ia va\u0308lismaal paljudel festivalidel, mis na\u0308itaks justkui, et Venemaal on so\u0303navabadus."}, {"text_idx": "#000025", "text": "\"La\u0308a\u0308ne-Euroopas ja Po\u0303hja-Ameerikas on rakendusteatri puhul levinud, et minnakse vanglatesse ja uuritakse vangide elu. Pakutakse neile vo\u0303imalust mo\u0303testada, miks nad seal on, missugused on nende probleemid ja kuidas saaks neid aidata.\" Rakendusteatri idee on, et kunstivahenditega on vo\u0303imalik muuta maailma ja inimeste elu paremaks."}, {"text_idx": "#000026", "text": "Kogukonnateater on aga suund, mis ta\u0308hendab kitsama u\u0308hiskonna ru\u0308hmaga tegelemist. \"Na\u0308iteks setosid ka\u0308sitlevad Anne Tu\u0308rnpu lavastused, kus uuritakse seto identiteeti ja seda, mida ta\u0308hendab olla seto nu\u0308u\u0308disaja kapitalistlikus maailmas.\" Oluline on ka see, et vaataja ei pea tingimata olema seto, et nende teemade u\u0308le mo\u0303tiskleda."}, {"text_idx": "#000027", "text": "Dokumentaalteatri suunda kasutatakse la\u0308a\u0308ne kultuuris va\u0308ga palju, selleks vo\u0303etakse materjale pa\u0308ris elust, intervjueeritakse inimesi, kasutatakse dokumente, uudiseid jne ning pannakse need lavastusse. Pesti so\u0303nul huvitavad n-o\u0308 pa\u0308ris lood aina enam ka Eesti teatritegijaid. Samuti kuuluvad selle alla isikulood, na\u0308iteks Jaanika Juhansoni lavastus Helle Laasi elust, \u201cAjarefra\u0308a\u0308n\"."}, {"text_idx": "#000028", "text": "Dokumentaalteatrist toob Pesti na\u0308iteks veel NO99 teatri lavastuse \"Tallinn \u2013 meie linn\", mis on u\u0308les ehitatud ekskursioonina, kus koos na\u0308itlejaga liigutakse mo\u0308o\u0308da Tallinna linna. Na\u0308itleja ra\u0308a\u0308gib giidina Tallinna linnavalitsuse ha\u0308maratest tegudest majade erastamisel ja mu\u0308u\u0308gil, tuginedes faktidele ja ajakirjanduse andmetele."}, {"text_idx": "#000029", "text": "\"Mulle tundub, et Eesti teatritegijad armastavad segada va\u0308ljamo\u0303eldist ja dokumentaalsust, paljud lavastused saavad la\u0308htepunkti mingisugusest ajaloolisest juhtumist ning sageli po\u0303imitakse sinna juurde mingeid va\u0308ljamo\u0303eldud hetki.\" Seda teevad na\u0308iteks Ivar Po\u0303llu, Andrus Kivira\u0308hk ja Mart Kivastik. Pestile tundub, et Eesti teatrile on seesugune fiktsiooni ja dokumentaalsuse segamine iseloomulik."}, {"text_idx": "#000031", "text": "Etnodraama toob Eestisse uutmoodi teatritegemise"}, {"text_idx": "#000033", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000034", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000039", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000040", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000043", "text": "Laste saamine ajab mehed to\u0308o\u0308le, naised koju"}, {"text_idx": "#000049", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000053", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000054", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000056", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000058", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000061", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000063", "text": "Arutelu orientalistidega: kas enesetaputerroristil on tagasiteed?"}, {"text_idx": "#000065", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]